Den siste keiseren

Den siste keiseren (originaltittel: The Last Emperor) er en engelskspråklig biografisk dramafilm fra 1987 regissert av Bernardo Bertolucci. Filmen omhandler livet til Kinas siste keiser, Pu Yi. Hans liv skildres fra han ble innsatt som keiser i 1908, bare tre år gammel, og til 1967 da han døde som gartner og tro Mao-tilhenger. Hovedrollen som Keiser Puyi spilles av John Lone, mens sentrale biroller spilles av Joan Chen og Peter O'Toole. Manus er basert på Pu Yis selvbiografi. Filmen er en samproduksjon mellom Italia, Frankrike, Storbritannia og Kina.

Den siste keiseren er en av Bertolucci største filmsuksesser. Den ble belønnet med ni Oscar, inkluderte for beste film. Den ble også tildelt tre Golden Globes, tre BAFTA og ni priser ved italienske David di Donatello.IMDb awards

Den er den første filmen som ble innspilt i Den forbudte by.

Den hadde norsk kinopremiere den 21. januar 1988.

 Handling 
Tre år gammel bestiger Pu Yi dragetronen og er dermed Kinas keiser, et land med flere hundre millioner mennesker. Han var født til å herske i tråd med urgamle tradisjoner, men ingen forberedte ham på en verden i forandring. Hans liv begynner som et eventyr i Den forbudte by med tusenvis av tjenere, prakt og overflod. I løpet av livet bevitner og deltar han i de voldsomme endringer som blåser over Kina på 1900-tallet. I 1924 blir han kastet ut av Den forbudte by av Chiang Kai-sheks nasjonalisttropper, og drar så til Tianjin med sine to hustruer, hvor han lever som en slags "playboy". Han reduseres etterhvert til en marionettkeiser og blir fange hos japanerne under den andre verdenskrigen. Etter krigen utsettes han for Mao Tse Tungs maktovertagelse og kulturrevolusjonens voldsomheter, for til slutt å ende som gartner i en av Beijings parker.

 Om filmen 
 Innspilling 
Filmen ble innspilt i Kina, deriblant Den forbudte by, mellom 28. juli 1986 og 30. januar 1987. Ca  statister ble benyttet, hvorav ca 1000 fra den kinesiske hær.

Produksjonskostnadene er estimert til $23-25 millioner.

 Struktur 
Filmens handling starter med scenen der han blir utlevert til Kina i 1950, for deretter å gå tilbake til 1908 og fortelle historien om Pu Yi fra han var 3 år og fram til ca. 1960. Typisk for filmen er også at den underveis har en rekke tilbakeblikk som er med på å holde oppe spenningen. Dette er ikke bare en film om det dramatiske livet til Kinas siste keiser, det er like mye en film om de store omveltningene som Kina gjennomgikk i det 20. århundre, fra et føydalt keiserdømme til et kommunistisk diktatur.

 Popularitet 
Den siste keiseren innbrakte 44 millioner dollar i USA, hvor den havnet på 24. plass over de mest innbringende filmene i 1987. Den innbrakte rundt 6,5 millioner kroner på norske kinoer,Aftenposten Aften – Keiserfeber herjer i Norge (12.4.1988, s.5) hvor den ble sett av nesten  og ble den tredje mest sette filmen i 1988. Den ble den nest mest sette kinofilmen i Frankrike i 1987.

 Anmelderne 
Filmen ble meget godt mottatt av kritikerne. Blant annet så gav den amerikanske filmanmelderen Roger Ebert gav den toppkarakter, mens Leonard Maltin gav den 3,5 av 4 stjerner.

Også de norske anmelderne var meget positive. Dagbladet og Aftenposten gav den terningkast fem, mens VG gav den terningkast seks.

 Rollebesetning 
 John Lone : Puyi (som voksen)
 Joan Chen : Wanrong
 Peter O'Toole : Reginald Johnston
 Ying Ruocheng : Guvernør
 Victor Wong : Chen Baochen
 Dennis Dun : Big Li
 Ryuichi Sakamoto : Amakasu Masahiko
 Maggie Han : Yoshiko Kawashima
 Ric Young : Interrogator
 Vivian Wu : Wenxiu
 Cary-Hiroyuki Tagawa : Chang
 Jade Go : Ar Mo
 Fumihiko Ikeda : Oberst Yoshioka
 Richard Vuu : Puyi (3 år)
 Tijger Tsou : Puyi (8 år)
 Wu Tao : Puyi (15 år)
 Fan Guang : Pujie (som voksen), Keiserens yngre bror
 Henry Kyi : Pujie (7 år)
 Alvin Riley III : Pujie (14 år)
 Lisa Lu : Keiserinne Cixi
 Hideo Takamatsu : General Hishikari Takashi
 Hajime Tachibana : Japansk tolk
 Basil Pao : Annenprins Chun, Puyis far
 Henry O : Lord Chamberlain

 Referanser 

 Eksterne lenker 


Kategori:Filmer fra 1987
Kategori:Kinesiske dramafilmer
Kategori:Kinesiske biografiske filmer
Kategori:Kinesiske historiske filmer
Kategori:Italienske biografiske filmer
Kategori:Italienske dramafilmer
Kategori:Italienske historiske filmer
Kategori:Britiske biografiske filmer
Kategori:Britiske dramafilmer
Kategori:Britiske historiske filmer
Kategori:Franske biografiske filmer
Kategori:Franske dramafilmer
Kategori:Franske historiske filmer
Kategori:Filmer satt til 1900-årene
Kategori:Filmer satt til 1910-årene
Kategori:Filmer satt til 1920-årene
Kategori:Filmer satt til 1930-årene
Kategori:Filmer satt til 1940-årene
Kategori:Filmer satt til 1950-årene
Kategori:Filmer satt til 1960-årene
Kategori:Filmer lagt til Kina
Kategori:Filmer lagt til Beijing
Kategori:Kinas historie
Kategori:Filmer om andre kinesisk-japanske krig
Kategori:Filmer om Kulturrevolusjonen
Kategori:Oscar for beste film
Kategori:Oscar-vinnere (artistisk produksjon)
Kategori:Oscar-vinnere (kostymedesign)
Kategori:Oscar-vinnere (lydmiks)
Kategori:Oscar-vinnere (musikk)
Kategori:Oscar-vinnere (filmklipp)
Kategori:Golden Globe for beste dramafilm
Kategori:Engelskspråklige filmer